Երեկ հայտնի դարձավ, որ ՀՀ նախագահը ներում է շնորհել ՀՀ սոցիալական ապահովության պետական ծառայության նախկին պետ Վազգեն Խաչիկյանին: Նա դուրս է եկել կալանավայրից և լրագրողի հետ առաջին իսկ շփման ընթացքում ասել է. «Ես բերդից եմ դուրս եկել, այնտեղ «հա»-ն հա է, «չէ»-ն՝ չէ»: Չկարևորելով, թե ինչ համատեքստում է հնչել այդ միտքը, նշենք, որ այն նորմալ է բոլոր նորմալ մարդկանց համար՝ անկախ նրանց գտնվելու վայրից և կարգավիճակից: Սակայն Խաչիկյանն իր արտահայտած միտքը կապում է բերդի հետ՝ դրանով մատնանշելով այն հանգամանքը, որ ինքը բերդում ստացել է կարգավիճակ, որը դարձել է նրա կյանքի ձևաչափը՝ նա գողական է դարձել: